\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prishtinë 06.05.2025

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 2023 për Procedurën e Parashtrimit të Kërkesave për Lejimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës me datë; 16.04.2025, me Nr. Prot. 178/25 01/H ka pranuar kërkesën për Njoftim të Përqendrimit përmes Blerina Ramaj - Përfaqësuese Ligjore, lidhur me blerjen dhe marrjen e kontrollit të vetëm ngaALFI, upravljanje alternativnih investicijskih skladov, doo, mbi Panorganix, trgovina na debelo s sadjem in zelenjavo, d.o.o., dhe filialeve të saj.

Njoftimi për Përqendrim është i bazuarnëMarrëveshjen e Opsionit (“Marrëveshje”) më 4 tetor 2024. lidhur me blerjen dhe marrjen e kontrollit të vetëm ngaALFI, upravljanje alternativnih investicijskih skladov, doo, mbi Panorganix, trgovina na debelo s sadjem in zelenjavo, d.o.o.

**Palët në Përqendrim:**

**ALFI, upravljanje alternativnih investicijskih skladov, doo**,është kompani e themeluar dhe ekzistuese në përputhje me ligjet e Republikës së Sllovenisë, me seli të regjistruar në rrugën Verovškova 55A, 1000 Ljubljanë, Republika e Sllovenisë, e regjistruar në regjistrin e biznesit të Sllovenisë me numër të regjistrimit 7239327000; ALFI është një menaxhues i fondeve alternative të investimeve i regjistruar në Agjencinë e Tregut të Letrave me Vlerë të Sllovenisë Aktiviteti i ALFI d.o.o., konsiston në kryerjen e analiza të investimeve (të mundshme) dhe menaxhon fondet e investimeve, ndërsa vetë menaxhimi i investimeve i delegohet kompanive të tjera. ALFI administron fondin ALFI II (i inkorporuar me emrin ALFI, Fondi i Investimeve Speciale), ALFI DIY CEE (i inkorporuar me emrin ALFI DIY CEE, Fondi Alternativ i Investimeve) dhe ALFI SIS (i inkorporuar me emrin ALFI, Fondi i Investimeve Speciale – në likuidim). ALFI është pjesë e Grupit ALFI. Grupi ALFI nuk ka filial në Kosovë, por realizon qarkullim përmes ndërmarrjeve tjera të lidhura.

**Panorganix, trgovina na debelo s sadjem in zelenjavo, d.o.o.**, është shoqëri me përgjegjësi të kufizuar e themeluar dhe ekzistuese në përputhje me ligjet e Republikës së Sllovenisë, me selinë e saj të regjistruar në Rrugën Rada Pušenjaka 45, 9240, Ljutomer, Republika e Sllovenisë, e regjistruar në regjistrin e biznesit të Republikës së Sllovenisë, me numër të regjistrimit 7269951000 (“**Panorganix**” ose “**Kompania e Synuar**”), duke përfshirë filialet e saj. Panorganix është aktive në prodhimin organik të perimeve me gjethe, si marule, spinaq dhe barishte, si dhe hudhër dhe boronica, duke përdorur burime minimale, duke shmangur pesticidet dhe me zero emetime të dioksidit të karbonit. Panorganix angazhohet në qasje inovative në bujqësi duke përdorur bioponika që mundësojnë prodhim të qëndrueshëm të ushqimit në kushte të kontrolluara.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.